อาสาสมัครกีฬา
ดร.สันติ ป่าหวาย,เดินหน้าพัฒนากีฬาในระดับมวลชนอย่างต่อเนื่อง สำหรับกรม พลศึกษา หนึ่งในหน่วยงานหลักด้านกีฬาของประเทศ,โดยเฉพาะกับโครงการอาสาสมัครกีฬาหรือ อสก.ที่ได้ดำเนินการอยู่อย่างสม่ำเสมอ,สำหรับ อสก. เป็นการสร้างบุคลากรที่มีใจรัก ทางกีฬา เพื่อก้าวไปเป็นผู้นำในการออกกำลังกาย ให้กับประชาชนทั่วประเทศ,ซึ่งกรมพลศึกษาจะอบรมการนำออกกำลังกายที่ถูกต้องให้,ก่อนที่ อสก.จะนำองค์ความรู้ วิธีการที่ได้รับไปถ่ายทอดยังคนในชุมชนแห่งต่างๆ,ทั้งนี้ ดร.สันติ ป่าหวาย อธิบดีกรมพลศึกษา ยืนยันว่า จะดำเนินการตามนโยบายของ พิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา อย่างเต็มที่,ในการผลักดันให้มี อสก.ครอบคลุมทั่วประเทศมากที่สุด,อันจะเป็นการลดจำนวนผู้ป่วยที่ต้องเข้าไปรักษาในโรงพยาบาลแห่งต่างๆ เป็นการทำงานที่ช่วยกระทรวงสาธารณสุขได้อีกทาง,ขณะเดียวกัน ก็เป็นการเพิ่มจำนวนคนในการเข้าสู่สนามกีฬาให้มากที่สุดด้วย,แน่นอนว่า จากชื่อ อสก. เป็นการอาสาสมัครเข้ามากรมพลศึกษา ไม่มีค่าตอบแทนหรือเงินเดือนใดๆให้ แต่สิ่งที่จะได้รับมีมากกว่านั้น,นอกจากความรู้ในการเป็นผู้นำในการออกกำลังกาย พื้นฐานที่ได้รับยังสามารถนำไปต่อยอดในการเป็นผู้ตัดสิน หรือผู้ฝึกสอนในกีฬาชนิดต่างๆ ได้ต่อไป,โดยอธิบดีกรมพลศึกษาหวังไว้ว่าจะมี อสก.ทั่วประเทศมากถึง 34,000 คน,แต่การที่จะก้าวไปถึงเป้าหมายดังกล่าวได้ ไม่ใช่เรื่องง่าย ก็ต้องอาศัยความร่วมมือจากทุกฝ่าย,ดังนั้น ถ้าใครสนใจอยากได้ความรู้ในการเป็นผู้นำออกกำลังกาย อันจะเป็นการช่วยให้สุขภาพของคนในทุกพื้นที่ ในทุกชุมชน ทุกหมู่บ้านแข็งแรง ปลอดจากโรคภัยไข้เจ็บ อย่าได้รอช้า,กรมพลศึกษาเปิดรับ อสก.อย่างต่อเนื่อง,สอบถามรายละเอียดเพิ่มเติมและสมัครได้ที่ สถาบันพัฒนาบุคลากรการพลศึกษาและการกีฬา,กรมพลศึกษา โทร.0-2214-1737,ช่วยกันคนละไม้คนละมือในการออกกำลังกาย,เพื่อสุขภาพที่ดีของพี่น้องชาวไทยทุกคน,ฟ้าคำราม
เดินหน้าพัฒนากีฬาในระดับมวลชนอย่างต่อเนื่อง สำหรับกรม พลศึกษา หนึ่งในหน่วยงานหลักด้านกีฬาของประเทศ
สันติ ป่าหวาย,การออกกำลังกาย,พิพัฒน์ รัชกิจประการ,โครงการอาสาสมัครกีฬา,กระทรวงสาธารณสุข,เรียงหน้าชน,ฟ้าคำราม